
Број: 05-96-20/2024
Датум: 17.05.2024.год.
     Одјељење за стамбено комуналне послове и послове саобраћаја Градске управе Града Зворник, рјешавајући по захтјеву инвеститора „ВРХОВИ“ д.о.о. Табанци, за издавање еколошке дозволе за погон за дрвопрерађивачку дјелатност, који се налази у насељу Табанци бб, град Зворник, од 20.03.2024.год., а на основу члана 85. и 89. Закона о заштити животне средине („Службени гласник Републике Српске“, број: 71/12, 79/15 и 70/20), као и члана 3. Правилника о постројењима која могу бити изграђена и пуштена у рад само ако имају еколошку дозволу („Службени гласник РС“, брoj 124/12) и члана 190. Закона о општем управном поступку („Службени гласник Републике Српске“, број: 13/02, 87/07, 50/10 и 66/18), доноси:
Р Ј Е Ш Е Њ Е
1. Даје се инвеститору „ВРХОВИ“ д.о.о. Табанци, ЕКОЛОШКА ДОЗВОЛА за погон за дрвопрерађивачку дјелатност, који се налази у насељу Табанци бб, град Зворник, на грађевинским парцелама означеним као к.ч. број: 1278/3, 1279/2, 1279/3, 1288/6 и 1288/7 К.О. Табанци. 
2. Опис активности и постројења за које се издаје еколошка дозвола:
Основна дјелатност предузећа „ВРХОВИ“ д.о.о. Табанци је примарна прерада дрвета, при чему се врши обрада трупаца и добијање резане грађе, производња финалних производа из резане грађе. Технолошки процес предузећа односи се на поступак прераде трупаца јеловине у коначни финални производ – резану грађу. Цјелокупни технолошки процес се обавља у унутрашњости објекта или под надстрешницом. 

Предузеће је лоцирано са лијеве стране магистралног пута М-19 Зворник-Бијељина из правца Зворника у мјесту Табанци. Локација је површине сса 6000 m2. Капацитет дрвопрерађивачке дјелатности је 2500 m3/год готовог производа јеле и смрче.

Еколошка дозвола се издаје за сљедеће објекте:

· Стамбено-пословни објекат, димензија 5,00 m x 8,50 m, спратности приземље + спрат.

· Пословни објекат за резање грађе правоугаоног облика, димензија 30,50 m x  5,00 m.

· Полуотворено складиште производа, димензија 14,00 m x 8,00 m x 4,00 m.

· Сушара, димензија 12,00 m x 4,00 m + 6,00 m x 8,00 m спратност - приземље.
· Радионица са магацином, основе 10,00 m x 8,00 m.
Технолошки поступак прераде трупаца састоји се из сљедећих фаза:
Фаза 1.     Пријем и ускладиштење трупаца

Фаза 2.     Резање трупаца
Фаза 3.     Дорада резане грађе

   Од машина у свом раду инвеститор користи сљедеће: хоризонталну трачну пилу, кружну пилу за уздужно резање,  потезну кружну пилу Штруцер, моторке, виљушкаре – 3 комада, камион 1,5t.
3. Инвеститор „ВРХОВИ“ д.о.о. Табанци,  дужан је:
         3.1.  Да током изградње, рада и престанка рада предметног објекта, испуни обавезе заштите животне средине у складу са чланом 83. Закона о заштити животне средине („Службени Гласник РС“, број: 71/12, 79/15 и 70/20) тако:

· Да се предузму све одговарајуће превентивне мјере тако да се спречи загађивање и да се не проузрокује значајније загађење.

· Да се примјењују најбоље расположиве технике.

· Да избјегава продукцију отпада.

· Уколико долази до стварања отпада, количина ће се свести на најмању могућу мјеру или ће се вршити рециклажа или уколико то није технички или економски изводљиво, отпад се одлаже а да се при том избјегава или смањује било какав негативан утицај на животну средину.
· Да се енергија и природни ресурси ефикасно користе.

· Да се предузму неопходне мјере за спречавање несрећа и ограничавање њихових посљедица.

· Да се предузму неопходне мјере након престанка рада постројења да би се избјегао било какав ризик од загађења и да би се локација на којој се постројење налази вратила у задовољавајуће стање.

          3.2. Уколико одговорно лице постројења, током трајања важења издате еколошке дозволе планира промјену природе или функционисања постројења или проширење постројења које може утицати на животну средину, дужан је о томе обавестити орган надлежан за издавање еколошке дозволе писаном обавијешћу, сходно чл. 96. Закона о заштити животне средине. 
3.3. Инвеститор „ВРХОВИ“ д.о.о. Табанци, дужан је да током рада и престанка рада предметног објекта, а у складу са достављеном документацијом за издавање еколошке дозволе, примјени мјере ублажавања негативних утицаја на животну средину, а посебно:
3.3.1.    Заштита ваздуха и заштита од буке

· Потребно је асфалтирати манипулативне и радне површине ради лакшег чишћења и одржавања.
· Квасити манипулативни простор у сушном периоду у циљу смањења стварања честица прашине од моторних возила која долазе на локацију.

· Да би се ублажио ниво буке која настаје при раду објекта првенствено се морају редовно вршити испитивања опреме и машина и одржавање истих према упутству произвођача.

· Уградити одговарајуће филтере у вентилационе отворе просторија.   
· Уређаји, односно постројења која емитују буку морају бити атестирани, односно морају бити конструисани као изоловани, тако да у спољну средину неће емитовати буку преко дозвољеног нивоа.

· У случају повећаног нивоа буке усљед рада уређаја у објектима, извршити у складу са техничким могућностима херметизацију извора буке.

· Саобраћајнице и манипулативне површине одржавати чистим.
· У случају да се у току рада постројења, контролом нивоа буке установи да иста прелази законом прописане вриједности, извршити додатну изолацију објекта као и предузети низ других мјера (замјена дијела машине који изазива буку, ремонт постројења и др.).

· Адекватном организацијом рада спречити стварање гужве и застоја. 

· Користити технички исправну опрему, радне и помоћне машине, вршити редовна периодична испитивања од стране овлаштене институције.

· Квалитет ваздуха на локацији мора бити у складу са Уредбом о вриједностима квалитета ваздуха („Службени гласник Републике Српске“ број 124/12).
· Заштиту од повећаног утицаја буке која настаје у процесу рада вршити употребом машина које не емитују повећан ниво буке, вршити звучну изолацију извора буке или објеката.
· Током рада објекта потребно је врата на халама и другим објектима гдје се јавља бука, држати затворена (отварати по потреби).

· Испуњавати услове предвиђене Правилником о граничним вриједностима интензитета звука („Службени гласник Републике Српске“, број 02/23).
· Препоручују се насади високог растиња око пословног објекта (тампон зона) ради смањења утицаја на аерозагађење и ниво буке.
3.3.2.    Заштита вода и земљишта
· Само пречишћене воде испуштати у крајњи реципијент у складу са Правилником о условима за испуштање отпадних вода у јавну канализацију („Службени гласник РС“, број: 44/01).
· Санитарне и фекалне отпадне воде одводити у јавну канализацију у складу са Правилником.
· Оборинске воде са крова објекта системом хоризонталних и вертикалних олука одводити у отворени канал и испуштати у природни реципијент.
· Оборинске воде са манипулативних површина одводити, преко сабирних канала и шахта, на пречишћавање на сепаратору уља и масти кроз који пролази одводна вода са манипулативних површина, па одатле у крајњи реципијент.
· Прописно и редовно чистити и одржавати у функционалном стању сепаратор масти и уља, а отпадне материје из сепаратора збрињавати на основу Уговора са овлаштеним оператером.
· Чишћење подова у пословном објекту вршити искључиво сухим поступком. 

· Евентуално настале отпадне воде водити на пречишћавање прије испуштања у јавну канализацију. 

· На предметној локацији одржавати дренажни систем којим ће се оборинске воде са манипулативних и паркинг површина одводити у крајњи реципиент. 

· Претакање разних моторних уља у намјенске затворене металне бачве за складиштење и превоз вршити искључиво на водонепропусним површинама. 

· Избјегавати нестручну манипулацију како би се избјегле акцидентне ситуације излијевања и пролијевања течних материја које могу негативно утицати на животну средину. 

· Прије одлагања амбалажу контаминирану опасним супстанцама што више испразнити од производа, не испуштати препарате у канализацију и воде.
· Водити књигу евиденције чишћења и одржавања сепаратора (датум и вријеме контроле, датум и вријеме чишћења, количине уља и муљева, име, презиме и потпис одговорног лица за чишћење, име и презиме и потпис лица које је преузело отпадне материје). 

· Вршити редовну контролу механизације у циљу спрјечавања цурења уља из машина.

· Све отпадне воде треба третирати на начин да се не угрози квалитет подземних, површинских вода и земљишта.
· Манипулативни плато је потребно одржавати у што чистијем стању тј. редовно га одржавати како неби дошло до додатних загађења вода које се одводе са ових површина. 
· У случају излијевања нафте и нафтних деривата, техничких уља из возила, користити комерцијална патентирана средства-апсорбент за упијање нафтних деривата (пијесак, пиљевина). 

· Употребљени адсорбенс и друге загађене материје збринути као опасни отпад.
· Обезбједити одговарајуће количине адсорбенса - средства за суво чишћење тла и радних површина, истим дјеловати у случају просипања уља, мазива, горива и др. супстанци. 

· Спречити неконтролисано расипање отпада.

· Прописно очистити и одржавати круг објекта и уклонити све сувишне предмете. 
· Заштита подземних вода и земљишта од другог комуналног отпада насталог у процесу рада, врши се сакупљањем истог у одговарајуће контејнере и редовним одвозом на комуналну депонију.
3.3.3.    Мјере за управљање отпадом

· Отпад који настаје на локацији предузећа прикупљати и раздвајати на мјесту настанка у складу са Планом управљања отпадом и Правилником о категоријама, испитивању и класификацији отпада („Службени гласник РС“, број: 19/15 и 79/18).
· Све врсте отпада који настају у процесу рада је потребно прикупљати у водонепропусне контејнере затвореног типа, након чега се мора вршити одвоз на депонију у договору са надлежном комуналном службом.

· Набавити довољан број контејнера и канти за збрињавање различитих врста отпада.
· Строго је забрањено мијешање опасног и неопасног отпада.
· Контејнере држати на чврстој бетонској подлози, приступачној за прилаз возила комуналне службе.
· Контејнери и посуде за складиштење опасног отпада морају бити намјенски, са јасно означеном врстом отпадом и нивоом опасности отпада ("опасно по животну средину").
· Водити мјесечну и годишњу евиденцију о количинама насталог отпада.
· Одговорно лице дужно је да се придржава мјера Плана управљања отпадом у складу са Законом о управљању отпадом. 

· Вршити селективно раздвајање отпада по врстама и за то обезбједити одговарајуће канте/посуде/контејнере које морају бити водонепропусне и на наткривеној површини до момента преузимања од стране комуналне службе.

· У случају појаве већих количина папирног, металног и пластичног отпада, исти селективно прикуплјати и продавати у секундарне сировине.

· Уљну амбалажу, улљне филтере те замашћене и зауљене крпе и пуцвалу, контаминирани апсорбент, одлагати у посебно метално буре, одвојено од комуналног отпада. Исто предавати овлаштеном оператеру по унапријед склопљеном Уговору.

· Отпадна моторна и хидраулична уља, уља из мјењача и диференција складишти у намјенске затворене бачве. Иста збрињавати у сарадњи са овлаштеним оперетером и на основу Уговора са оваштеним оператером.

· Сав продуковани опасан отпад збрињавати у сарадњи са овлаштеним фирмама и по унапријед склопљеним Уговорима.

· Инвеститир је дужан да склопи уговоре за коначно збрињавање свих врста отпада који се продукује у склопу локације, закључно са овлаштеним оператерима, у складу са Законом о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Адекватном организацијом процеса рада спречити настајање и расипање свих врста отпада.
· План управљања отпадом треба ажурирати сваких пет година, сходно чл. 22. Закона о управљању отпадом („Службени гласник РС“, број: 111/13, 106/15, 16/18, 70/20, 63/21 и 65/21).
· Врсте отпада које настају у фази рада пострјења и које се морају адекватно збринути:
    Табела бр.1: Врсте  отпада које се могу јавити током рада пословног објекта
	Шифра
	Назив отпада

	 03 
	ОТПАД ОД ПРЕРАДЕ ДРВЕТА И ПРОИЗВОДЊЕ ПЛОЧА И НАМЈЕШТАЈА, ЦЕЛУЛОЗЕ, ПАПИРА И КАРТОНА

	03 01 
	Отпад од прераде дрвета и производње плоча и намјештаја

	03 01 01
	Отпадна кора и плуто

	03 01 04* 
	Пиљевине, струготине, отпаци од резања дрва, дрво, иверице фурнир који садрже опасне супстанце

	03 01 05 
	Пиљевине, струготине, отпаци од резања дрва, дрво, иверице фурнир који не садрже опасне супстанце 

	03 01 99 
	Отпади који нису другачије спецификовани

	13
	ОТПАДИ ОД УЉА И ОСТАТАКА ТЕЧНИХ ГОРИВА (ОСИМ ЈЕСТИВИХ УЉА И ОНИХ У ПОГЛАВЉИМА 05, 12 И 19)

	13 02 
	Отпадна моторна уља, уља за мјењаче и подмазивање 

	13 02 06 *
	Синтетичка моторна уља, уља за мјењаче и подмазивање

	13 05
	Садржај сепаратора уље / вода

	13 05 07*
	Зауљена вода из сепаратора уље / вода

	13 05 08*
	Мјешавине отпада из коморе за отпад из сепаратора уље / вода

	15
	ОТПАД ОД АМБАЛАЖЕ, АПСОРБЕНТИ, КРПЕ ЗА БРИСАЊЕ, ФИЛТРЕРСКИ  МАТЕРИЈАЛИ И ЗАШТИТНЕ  ТКАНИНЕ, АКО НИЈЕ ДРУГАЧИЈЕ СПЕЦИФИКОВАНО

	15 01
	Амбалажа (укључујући посебно сакупљену амбалажу у комуналном отпаду)

	15 01 01
	Папирна и картонска амбалажа

	15 01 02
	Пластична амбалажа

	15 01 10*
	Амбалажа која садржи остатке опасних супстанци или је контаминирана опасним супстанцама 

	15 02 
	Апсорбенти, филтерски материјали, крпе за брисање, заштитна одјећа 

	15 02 02*
	Апсорбенти, материјали за филтере (укључујући филтере за уље који нису другачије спецификовани), крпе за брисање, заштитна одјећа, који су контаминирани опасним супстанцама

	20
	КОМУНАЛНИ ОТПАДИ (КУЋНИ ОТПАД И СЛИЧНИ КОМЕРЦИЈАЛНИ И ИНДУСТРИЈСКИ ОТПАДИ), УКЉУЧУЈУЋИ ОДВОЈЕНО САКУПЉЕНЕ ФРАКЦИЈЕ

	20 03
	Остали општински отпади 

	20 01 23*
	Одбачена опрема која садржи  флуоро - хлороугљеникводонике

	20 03 01
	Мијешани комунални отпад


  Напомена: Опасни отпад у Каталогу отпада има ознаку звијездице (*)           
             3.3.4.   Мјере заштите у случају инцидентних ситуација
У случају пожара потребно је предузети сљедеће мјере:

· Обавијестити ватрогасна друштва-јединице према упутству.
· Потребно је извршити евакуацију објекта.
· Приступити гашењу пожара средствима за гашење.

· Обезбједити несметан приступ објектима (за ватрогасну службу и сл.).
· Извршити потпуну санацију евентуално настале штете у што краћем временском року.
            3.3.5.   Мјере након затварања постројења
· У случају престанка дјелатности потребно је извршити пражњење и збрињавање свог течног и чврстог отпада са локације у сарадњи са овлаштеним оператерима те демонтажу и уклањање инсталиране опреме са локације.

         3.4. Инвеститор, „ВРХОВИ“ д.о.о. Табанци, обавезан је да се придржава и осталих мјера заштите животне средине предвиђених у Доказима уз захтјев за издавање еколошке дозволе за предметни објекат.
4. Приликом рада постројења не смију се прекорачити граничне вриједности за загађујуће материје и то:
4.1. Вриједности квалитета ваздуха – измерене вриједности квалитета ваздуха са локације предметног објекта морају бити усклађене са граничним вриједностима параметара ваздуха прописане Уредбом о вриједностима квалитета ваздуха („Службени гласник РС“, број 124/12).
Табела бр. 2: Граничне вриједности параметара ваздуха
	Загађујућа материја
	Период узорковања
	Јединица мјере
	Граничне вриједности (µg/m3)

	SO2
	1 h
	µg/m3
	350

	ПМ10
	1 h
	µg/m3
	50

	NO2
	1 h
	µg/m3
	150

	CO
	8 h
	µg/m3
	-


          4.2.   Бука ван локације предметног објекта несмије да прелази дозвољени ниво буке  који је прописан Правилником о граничним вриједностима интензитета звука („Службени гласник Републике Српске“, број 02/23). Предметни објекат налази у четвртој зони. Дозвољени нивои вањске буке дати су у сљедећој табели. 
Табела бр. 3: Граничне вриједности индикатора буке на отвореном и у затвореном простору
	ЗОНА
	НАМЈЕНА ПРОСТОРА
	Највиши допуштени мјеродавни ниво буке

LReaqT /dB (A)

	
	
	Lday
	Levening
	Lnight
	Lden

	1.
	Подручја намијењена за одмор, лијечење и опоравак, тиха подручја изван насељеног подручја, укључујући и све категорије заштићених подручја у Републици Српској (национални парк, строги резерват природе, посебни резерват природе, споменик природе, заштићено станиште, заштићени природни пејзаж, заштићени културни пејзаж, парк природе, парк шума, објекат обликоване природе и споменик парковске архитектуре)
	50
	45
	40
	50

	2.
	Искључиво стамбена подручја или тиха подручја унутар насељеног подручја (предшколске и школске зоне)
	55
	55
	40
	56

	3.
	Подручја мјешовите намјене, односно подручја већински стамбене намјене
	55
	55
	45
	57

	4.
	Подручја мјешовите намјене, односно подручја већински пословне намјене (пословно – стамбена подручја, трговачко – стамбена подручја) и подручја непосредно уз магистралне и главне градске саобраћајнице
	65
	65
	50
	66

	5.
	Подручја искључиво занатске, услужно – трговачке, спортско – рекреационе и угоститељско – туристичке намјене
	65
	65
	55
	67

	6.
	Индустријска, складишна и сервисна подручја и транспортни терминали
	На граници ове зоне бука не смије прелазити граничну вриједност у зони са којом се граничи


Зоне намјене простора из табеле одређују се на темељу докумената просторног уређења и Закона о заштити природе („Службени гласник Републике Српске“ број: 20/14). 
  4.3.   Граничне вриједности отпадних вода које се испуштају у крајњи рецепијент,  морају да буду у складу са Правилником о условима за испуштање отпадних вода у јавну канализацију („Службени гласник Републике Српске“ бр. 44/01). 
Табела бр. 4: Дозвољене граничне вриједности параметара у отпадним водама које се могу испуштати у јавну канализацију:

	Р.б.
	ПАРАМЕТАР
	ЈЕДИНИЦА МЈЕРЕ
	ГРАНИЧНА ВРИЈЕДНОСТ

	1.
	Температура воде
	°C
	40

	2.
	pH
	jedinice pH
	6,5-9,0

	3.
	Алкалитет
	Mg.CaCO3/l
	-

	   4.
	Електропроводљивост
	µS/cm
	-

	5.
	Остатак испарења на 105◦ С
	mg/l
	500

	6.
	Остатак - нефилтрабилни
	mg/l
	-

	7.
	Остатак - филтрабилни
	mg/l
	-

	8.
	Укупне суспендоване материје 
	g/m3
	500

	9.
	Растворени кисеоник
	mg/l

% zasićenja
	-

	10.
	БПК5
	mg/l
	Не нормира се

	11.
	ХПК
	mg/l
	Не нормира се

	12.
	Амонијачни азот
	mg/l
	40

	13.
	Амонијак
	mg/l
	-

	14.
	Нитритни азот
	mg/l
	10

	15.
	Нитратни азот
	mg/l
	-

	16.
	Укупни азот по Кејхлдалу
	mg/l
	100

	17.
	Укупни фосфор
	mg/l
	5

	18.
	Масти уља
	mg/l
	-

	19.
	Гвожђе
	mg/l
	Без ограничења

	20.
	Кадмијум
	mg/l
	50

	21.
	Манган
	mg/l
	500

	22.
	Никл
	mg/l
	50

	23.
	Олово
	mg/l
	500

	24.
	Укупни хром
	mg/l
	1000

	25.
	Цинк
	mg/l
	2000


5. Мониторинг
         5.1.  Одговорно лице „ВРХОВИ“ д.о.о. Табанци, дужно је спроводити мониторинг загађујућих материја у периоду важења еколошке дозволе како је прописано у табели:
Табела бр. 5: План мониторинга животне средине на локацији погона
	Предмет

мониторинга
	Параметар који се

осматра
	Мјесто вршења

мониторинга
	Начин вршења

Мониторинга одабраног фактора / врста опреме за мониторинг
	Вријеме вршења мониторинга, 

сталан или повремен мониторинг
	Разлог због чега се врши мониторинг одређеног параметра

	Квалите

отпадних

вода 
	Извршити

анализу

узорака

отпадне

воде у

складу са

Правилником
	На мјесту прије уљевања у јавну канализацију

	Вршити мониторинг у складу са 

Правилником о условима за испуштање

отпадних вода у јавну канализацију
(„Сл.гласник РС“,бр. 44/01
	Анализу отпадне воде вршити један пут годишње


	Извођач /фирма

специјализована за

мониторинг вода и

надзор Инвеститора

	Квалитет

ваздуха
	Емисија прашине на локацији пилане тј, концентрација УЛЧ


	Круг погона
	Вршити мониторинг у складу са уредбом о граничним вриједностима квалитета ваздуха („Сл.гл.РС“, бр. 124/12)
	Мјерење ваздуха
вршити један пут годишње у

периоду рада

	Извођач

/Фирма специјализована за мониторинг

ваздуха и надзор

Инвеститора

	Квалитет

земљишта
	Физичко

хемијски

параметри
(тешки метали)
	У кругу погона
	Узорковање земљишта

Лабораторијско испитивање
	У  случају инцидентних ситуација или по налогу надлежне инспекције
	Извођач

/Фирма специјализована за мониторинг

земљишта и надзор

Инвеститора

	Ниво буке
	Извршити

мјерење

укупног

нивоа

буке на

локацији

погона
	На локацији

погона 


	15-минута

еквивалентни

ниво буке 
	Мјерење буке

вршити један пут

годишње у

периоду рада
	Извођач/фирма

специјализована за

мониторинг буке и

надзор Инвеститора


5.2. Мониторинг обавља овлашћено правно лице а о резултатима мониторинга одговорно лице обавјештава надлежни орган у поступку обнављања и ревизије еколошке дозволе. 

6.  Чланом 102. Закона о заштити животне средине („Службени гласник РС“, број: 71/12, 79/15 и 70/20) прописана је обавеза вођења Регистара постројења и загађивача.
6.1. Одговорно лице предметног објекта дужно је поступати по члану 8. Правилника о методологији и начину вођења регистара постројења и загађивача („Службени гласник РС“, број 92/07) и извјештава  надлежни орган у Градској управи Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Напомена: Одговорно лице дужно је доставити извјештај надлежном органу управе до 30.јуна текуће године за претходну годину извјештавања. 

7.  Да би се заштитила животна средина, то јест вода, ваздух и земљиште инвеститор је у обавези да испуни предвиђене мјере заштите прописане и другим сагласностима, као и у Доказима уз захтјев за издавање еколошке дозволе.
8.  Саставни дио овог рјешења су Докази уз захтјев за издавање еколошке дозволе и План управљања отпадом, израђени од овлашћене институције „В&З-ЗАШТИТА“ д.о.о. Бања Лука.
         9.  Сваку од промјена потребно је документовати преко овлаштених субјеката (институција које се баве заштитом радне и животне средине). 
        10.  Еколошка дозвола се издаје на период од 5 (пет) година а што је у складу са чл. 90. став 7. Закона о заштити животне средине („Службени гласник РС“, број: 71/12, 79/15 и 70/20). 
        11.  Обнављање еколошке дозволе врши се на захтјев одговорног лица, који се подноси надлежном органу најкасније три мјесеца прије истека рока, уз који се прилажу докази који су потребни у сврху обнављања и ревизије услова из наведене дозволе (чл. 94. Закона о заштити животне средине и чл. 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17)).
О Б Р А З Л О Ж Е Њ Е

         Инвеститор, „ВРХОВИ“ д.о.о. Табанци, дана 20.03.2024.год., поднео је Градској прави Града Зворник, Одјељењу за стамбено комуналне послове и послове саобраћаја Захтјев за издавање еколошке дозволе за погон за дрвопрерађивачку дјелатност, који се налази у насељу Табанци бб, град Зворник, на грађевинским парцелама означеним као к.ч. број: 1278/3, 1279/2, 1279/3, 1288/6 и 1288/7 К.О. Табанци.

         Уз Захтјев су достављени Докази, које је урадила овлашћена институција „В&З-ЗАШТИТА“ д.о.о. Бања Лука која поседује лиценцу за обављање дјелатности из области заштите животне средине, број: 5-Е/23 од 05.10.2023.год. Докази уз захтјев и План управљања отпадом су саставни дио овог Рјешења.

Инвеститор је уз Захтјев за издавање еколошке дозволе, поред Доказа број радног налога: 600-Z-171/24 од марта.2024.године, приложио и сљедећу документацију:
· Рјешење о регистрацији, Окружни привредни суд у Бијељини, број: 059-0-Рег-13-000 454 од 18.07.2013.год.
· Посједовни лист – препис број: 725/4, Републичка управа за геодетске и имовинско – правне послове Бања Лука, ПЈ Зворник, КО Табанци, број: 21.21-952.1-1-1713/2020 од 05.08.2020.год.
· Доказ о уплати градске административне таксе.

       Сходно члану 88. Закона о заштити животне средине, заинтересована јавност је о поднешеном захтјеву била упозната обавјештењем постављеним на огласној плочи Градске управе Града Зворника и на интернет страници Града Зворник у периоду 01.04.- 01.05.2024. год. У Законом предвиђеном року од 30 дана  није изјављена ниједна примједба.
          О резултатима мониторинга одговорно лице обавјештава надлежни орган у поступку обнављања и ревизије еколошке дозволе, сходно члану 92. Закона о заштити животне средине („Службени гласник РС“, број: 71/12, 79/15 и 70/20).
Одговорно лице предметног објекта дужно је обавестити надлежни орган о промјени одговорног лица, на основу члана 4. Правилника о поступку ревизије и обнављања еколошких дозвола („Службени гласник РС“, број: 28/13 и 104/17 ).
Одговорно лице предметног објекта сходно члану 8. став 2. Правилника о методологији и начину вођења регистра постројења и загађивача („Службени гласник РС“, бр. 92/07) дужно је доставити извјештај о постројењима / загађивачима надлежном органу Градске управе Града Зворник о подацима наведеним у Табели 2. у формату прописаном у Табели 3. а  које се налазе у прилогу Правилника.
Одговорно лице предметног објекта дужно је поднијети захтјев за обнову еколошке дозволе најкасније три мјесеца прије истека важеће дозволе, на основу члана 5. Правилника о поступку ревизије и обнављања еколошких дозвола („Службени гласник РС“, број: 28/13 и 104/17) и чл. 94. Закона о заштити животне средине („Службени гласник РС“, број: 71/12, 79/15 и 70/20).
 Имајући у виду да су докази у складу са чланом 85. Закона о заштити животне средине  („Службени гласник РС“, број: 71/12, 79/15 и 70/20), да је инвеститор приложио сву неопходну документацију, као и да није било примједби јавности  одлучено је као у диспозитиву рјешења.
Градска административна такса је наплаћена у износу од 40,00 КМ и наплаћена је по тарифном броју 10. Одлуке о административним таксама Града Зворника („Службени гласник Града Зворника“, број 3/16 и 8/21).
Против овог рјешења допуштена је жалба Министарству за просторно уређење     грађевинарство и екологију Републике Српске у року од 15 дана од дана достављања рјешења.
Жалба се предаје путем овог органа писмено или усмено на записник, а таксира се са 10,00 КМ републичке административне таксе, по тарифном броју 2. Закона о административним таксама („Службени гласник РС“, број: 100/11, 103/11, 67/13 и 123/20).
        Обрадила
      Сања Бјековић
Доставити :                                                                                       НАЧЕЛНИК  ОДЈЕЉЕЊА

- подносиоцу захтјева                                                               Бранко Јашић, дипл.инж.
- еколошком инспектору
- архива

- евиденцији

